Vaski-kirjastot

Kuvailuryhmä MUISTIO

Aika 16.1.2014 klo 13-14.45

Paikka Turun kaupunginkirjasto, pieni neuvottelutila

Paikalla Riitta Kari, Pirkko Nikander, Kerttu Pietilä, Heli Pohjola, Sari Rantanen, Tiina Sorsimo, Päivi Svala, Anna Viitanen (pj. / siht.)

1. Edellisen kokouksen muistio

Hyväksyttiin edellisen kokouksen muistio.

1. Tämän vuoden tapahtumia

BTJ siirtynee käyttämään kuvailusääntöjen 0-aluetta (sisältö- ja mediatyyppejä). Samassa yhteydessä alamme saada BTJ:ltä suoraan MARC 21 -formaatilla luetteloituja tietueita. Finmarc – MARC 21 -konversiosta johtuvat virheet jäävät siis jatkossa BTJ:n siirtotiedoista pois.

Sisältö- ja mediatyyppien käyttöönotto edellyttää:

* Konversiota, jossa tietokannan vanhoille tietueille luodaan 0-alueen tiedot kiinteämittaisten kenttien ja 245h-osakentän perusteella.
	+ Tietokanta on ko. koodien suhteen melko siisti
	+ Osakentässä 245h on käytetty kirjavia termejä. Tietokantadumpista pitäisi saada listaus käytetyistä termeistä
* Luetteloijien on opittava käyttämään 0-aluetta.

BTJ saattaa tänä vuonna myös ryhtyä käyttämään funktiomerkintöjä kaikkien aineistolajien tekijätiedoissa. Melindassa näin tehdään jo. Kun BTJ ottaa funktiomerkinnät käyttöön, Vaskissakin ruvetaan käyttämään merkintöjä. Tämäkin edellyttää ohjeistusta.

Lisäksi tänä vuonna on:

* jatkettava tietokannan siivousta
* päivitettävä kuvailuohjeita
* arvioitava keskitetyn kuvailun toimivuutta
1. Musiikin luetteloinnin käytännöt

Vaskin ja BTJ:n musiikkiluettelointikäytännöissä on ilmeisesti jonkin verran eroja. Erot on saatava kirjattua ja analysoitua, jotta mm. luettelointitietojen eräajotäydennyksiä pystytään kehittelemään edelleen.

Heli ja Anna tekevät alustavaa selvittelyä, sen jälkeen asiaa mietitään Turun musiikinluetteloijien kanssa.

1. Keskeneräiset ohjeet

Tällä hetkellä tekeillä ovat kielikurssien (Riitta) ja pelien (Päivi) ohjeet.

1. Kuvailun keskittäminen

Kuvailun lopettaneiden kirjastojen aineisto jaetaan näin:

* Kaarina hoitaa Sauvon
* Uusikaupunki hoitaa Vehmaan
* Raisio hoitaa Taivassalon
* Turku hoitaa Kustavin ja Pyhärannan
1. Tietokannan siivouksen eteneminen

Vuoden 2013 aikana saatiin käytyä läpi kirjatietueiden vuosista 1934-1972 suurin osa. Tähän mennessä tietueiden yhdistelyn seurauksena on tältä vuosiväliltä poistettu 16 200 turhaa tietuetta.

Musiikin CD-levytietueiden läpikäynti on edennyt huonommin. Kaarina on saanut hoidettua osuudestaan noin puolet.

Lisäksi on korjattu aineistolajeihin, formaattikonversioon, kielikoodeihin ja 852-kenttiin liittyviä virheitä.

Keskusteltiin vuoden 2014 siivoussuunnitelmasta. Yritetään saada siivottua CD-tietueita varsinkin Kaarinan ja Raision voimin. Kirjatietueissa päätettiin jatkaa 1900-luvun alkupuolen siivoamisella. Sen jälkeen siirrytään ISBN-numerollisten (1973- ) tietueiden siivoukseen. Molemmissa alueissa tuplatietueita on vähemmän kuin v. 2013 läpikäydyissä vuosissa.

1. Uusi oma asiasana

Uudelle asiasanalle ”valomaalaus” on ilmennyt tarvetta. Sana tarkoittaa valokuvausmenetelmää, jossa kuvataan pitkällä valotusajalla (pimeässä). Sanaa ehdotetaan YSA:aan, mutta kunnes se saadaan YSA-sanaksi, sitä haluttaisiin käyttää Vaskissa omana asiasanana (653-kentässä)

Hyväksyttiin asiasana.

1. Luettelointi Silverissä

Versio 3.3. päivitetään 30.1. Luetteloinnin suhteen toiveissa on ainakin eräajojen virheiden vähentymistä ja automaattisten pääsananmuutosilmoitusten toiminnan parantumista.

Auroraan kehitetään parhaillaan lomakeluettelointi -ominaisuutta. Vastaava ominaisuus on mm. Origossa. Ideana on esittää luettelointinäkymä ilman kenttänumeroita lomakemaisessa muodossa.

Auroraan on tulossa myös auktoriteettirekisteri (asiasanat ja henkilönimet).

Keväällä pitäisi saada Silveristä versio 4.0. Jos suunnitelmat toteutuvat, tämän jälkeen Auroran aineistonhallinnasta (”Lintu”) voidaan luopua kokonaan. Toistaiseksi aineistonhallintaa tarvitaan alennustaulukoiden ja eräajojen ylläpitoon.

1. Seuraava kokous

12.3. klo 13-15